סיון שיקנאג'י

סיון שיקנאג'י (נולדה ב-8 באוגוסט 1983) היא סופרת, משוררת ותסריטאית ישראלית.

== ביוגרפיה ==
שיקנאג'י נולדה וגדלה באילת, התגוררה באנגליה, וכשחזרה לישראל, למדה לתואר ראשון ותעודת הוראה עם התמחות בספרות באוניברסיטה הפתוחה. במקביל למדה במסלול כתיבה במנשר לאמנות בתל אביב. שיקנאג'י נשואה ואם לשתי בנות. בשנים האחרונות היא מתגוררת ברמת גן.

בין השנים 2010–2015 כתבה ופרסמה במגוון מגזינים, כתבי עת ועיתונים ביניהם: הארץ, ynet, טיים אאוט תל אביב, הצריף, מיתוס ועוד. בשנת 2013 נפטרה אימה בעקבות סיבוך בניתוח לב וכעבור שנתיים הוציאה שיקנאג'י ספר שירים שעוסק בתהליך השיקום הכושל של האם, בהתמודדות עם המוות, היתמות ובלידת בתה הבכורה. כתב היד זכה בציון לשבח בתחרות השירה ע"ש פסח מילין ושיקנאג'י זכתה בפרס שרת התרבות למשוררים בראשית דרכם. את הספר ערך המשורר והמתרגם ערן צלגוב והוא ראה אור בהוצאת פרדס.

מנימוקי השופטות: “מחזור שירים הנוגע באומץ, ברגישות ובדיוק נוקב בפרידה מהאם על ערש דווי. שירתה של סיון שיקנאג’י נוגעת בממדי זמן רבים: ממוקמת בהווה של המחלה והמוות, נעה אל העבר והילדות ואל שאלת האימהות שלה ואל העתיד. היכולת להעמיד מחזור שירים שלם הנסב כולו סביב נושא אחד מצטרפת לכמה מן הקבצים היותר חזקים של משוררים בוגרים בנושא שירת האבל מחד ובשירה אל האם מאידך.”

בשנים האחרונות קוראת שיקנאג'י משיריה בחלק מערבי ערס פואטיקה. החל משנת 2015 היא משמשת כמרצה במכללת מנשר לאמנות בקורסים מעשיים של שירה ופרוזה.

בשנת 2018 זכתה במקום הראשון בתחרות הסיפור הקצרצר עם סיפורה "אנרגיה קינטית", מבין 1,885 טקסטים שנשלחו. התחרות נערכה על ידי EACWP - European Association of Creative Writing Programmes, והפרס הוענק לה בבריסל.

בשנת 2019 יצא לאור ספרה 88 אשר זיכה אותה בפרס הקרן על שם יוסף קמפוס.

== יצירות ==
=== ספרים ===
*תיבת נוח - אפליקציה אינטראקטיבית לילדים - רב-מכר מאת הוצאת עברית, ידיעות אחרונות
*השף פקיניו - ספר מתכונים טבעוניים לילדים המשלב סיפור ילדים - הוצאה עצמית
*ההגדה הראשונה שלי - הגדה לפסח למתחילים עם ביאורים ואיורים - הוצאה עצמית
*מאין לך אהבת החורף הזו? - ספר שירה שהוקדש לליווי האם - הוצאת פרדס עורך: ערן צלגוב
*אורב - נובלה גרפית - הוצאה עצמית עורך: דביר צור
*88 - ספר סיפורים קצרים - הוצאת לוקוס עורכת: שירה חפר

=== אנתולוגיות ===
*דיבור - אנתולוגיית סיפורים קצרים ושירים הוצאת מנשר לאמנות
*קונפליקט - אנתולוגיה בעריכת אילן ברקוביץ' - הארץ
*שירה על שירה - אנתולוגיית בנושא ארספואטיקה בשירה - הוצאת פיוטית
*אנתולוגיה מקוונת לשירה עברית - בעריכת נילי דגן
*היה יהיה אסופה שנתית לספרות ספקולטיבית מקורית - האגודה הישראלית למדע בדיוני ולפנטסיה
*עבריתון כתב עת לשירה פרוזה ומאמרים - הוצאת פיוטית
*סקס אנתולוגיית סיפורים אירוטיים - תשע נשמות

=== סרטים וסדרות ===
*יוצרת ותסריטאית בהבאר.
*תסריטאית בלהציל את חיות הבר (תוכנית טלוויזיה)
*יוצרת ותסריטאית בכדברא
*תסריטאית ראשית בעונה השלישית בכפולה
*תסריטאית ראשית בפרויקט קליזו
*תסריטאית באילת (סדרת טלוויזיה)
*קריאייטיב בעונה השלישית בחברות (סדרת טלוויזיה)
*תסריטאית בעונה ראשונה ושנייה בנוי והדר (תוכנית טלוויזיה)
*יועצת תסריט בסרט אנימציה קצר שומר הגן

==קישורים חיצוניים==
* 
* קנאביס, [http://www.xn--4dbcyzi5a.com/2015/06/אגדל-את-הילדה-שלי-כמו-שתיל-מריחואנה/ אני אגדל את הילדה שלי כמו שמגדלים שתיל מריחואנה] קנאביס מדור ספרות ושירה
* תהילה חכימי, [http://www.haokets.org/2015/08/21/מאין-לך-אהבת-החורף-הזאת/ מאין לך אהבת החורף הזאת?] העוקץ
* ירין כץ, [https://korebasfarim.com/2015/10/12/סיפור-קצר-הדרך-היא-למרחקים-מאת-סיון-שי/ הדרך היא למרחקים - סיפור קצר מאת סיון שיקנאג'י] מגזין ספרות קורא בספרים
* [http://www.ishim.co.il/p.php?s=סיון+שיקנאג'י סיון שיקנאג'י] פרויקט אישים לתיעוד היצירה הישראלית
* 
* נילי דגן, [http://www.nillydagan.com/סופ-ש-שירה-78-29-9-2016/2232-סיון-שיקנאג-י משיריה של סיון שיקנאג'י] אנתולוגיה מקוונת לשירה עברית
* 
* אנתולוגיית [http://www.arspoetit.signofmuse.com/אנתולוגיה שירה על שירה] בחסות פיוטית
* סיפור קצר מאת סיון שיקנאג'י [http://in.bgu.ac.il/humsos/heblit/DocLib/Pages/news/hazrif3/hazrif.pdf איך נעלמת פרה?] כתב העת צריף-גיליון 3
* 
* אנרגיה קינטית [https://eacwp.org/flash-fiction-contest-european-winner-2018 Flash Fiction Contest | European Winner 2018] תחרות הסיפור הקצרצר
* אנרגיה קינטית [https://web.archive.org/web/20180917143328/http://sadnaothabait.co.il/israel-winners-flash-fiction/ סדנאות הבית -תחרות הסיפור הקצרצר – Flash-Fiction – הסיפורים ]
* אורן ברזילי [https://www.minshar.org.il/writing-studies/oren-barzilai// מנשר לאמנות - חדשות ממחלקת כתיבה ]
* דפנה לוי, [https://www.israelhayom.co.il/article/747749 "אותם דברים במילים אחרות",] ראיון עם סיון שיקנאג׳י, ישראל היום, 01 באפריל 2020
* 

קטגוריה:בוגרות בית ספר מנשר לאמנות
קטגוריה:בוגרי בית ספר מנשר לאמנות
קטגוריה:בוגרות האוניברסיטה הפתוחה
קטגוריה:בוגרי האוניברסיטה הפתוחה
קטגוריה:משוררות ישראליות
קטגוריה:משוררים ישראלים
קטגוריה:משוררות כותבות עברית
קטגוריה:משוררים כותבי עברית
קטגוריה:סופרות ישראליות
קטגוריה:סופרים ישראלים
קטגוריה:תסריטאיות טלוויזיה ישראליות
קטגוריה:תסריטאי טלוויזיה ישראלים
קטגוריה:ישראליות שנולדו ב-1983
קטגוריה:ישראלים שנולדו ב-1983